Държавен вестник, бр. 57, 2017 г., стр. 5

БРОЙ  57	
Д Ъ Р Ж А В Е Н  В Е С Т Н И К 	
СТР.  5  
ПРЕЗИДЕНТ 
НА РЕПУБЛИКАТА
УКАЗ № 146
На основание чл. 98, т.  1  от Конститу­
цията  на Република България във връзка с 
чл. 463, ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Скалак, община Руен, област Бургас, 
на 8 октомври 2017 г.
Издаден в София на 7 юли 2017 г.
Президент на Републиката: 
Румен Радев
Подпечатан с държавния печат.
Министър на правосъдието:
Цецка Цачева
5038
КОНСТИТУЦИОНЕН СЪД
РЕШЕНИЕ № 9
от 6 юли 2017 г.
по конституционно дело № 9 от 2016 г.
Конституционният съд в състав: Борис 
Велчев – председател, членове: Цанка Цан­
кова, Стефка Стоева, Румен Ненков, Кети 
Маркова, Георги Ангелов, Анастас Анастасов, 
Гроздан Илиев, Мариана Карагьозова-Финкова, 
Константин Пенчев, Филип Димитров, Таня 
Райковска, при участието на секретар-прото­
колиста Мариана Георгиева разгледа в закрито 
заседание на 6 юли 2017 г. конституционно 
дело № 9/2016 г., докладвано от съдията Георги 
Ангелов.
Тричленен състав на Върховния адми­
нистративен съд е поискал обявяването за 
противоконституционни на разпоредбите на 
чл. 4б, ал. 1, чл. 4в, ал. 1 и чл. 124а, ал. 1 от 
Кодекса за социално осигуряване (обн., ДВ, 
бр. 110 от 17.12.1999 г.; посл. изм. и доп., бр. 105 
от 30.12.2016 г.). Твърди, че те противоречат на 
абзац 5 от преамбюла, на чл. 4, ал. 1 и 2, на 
чл. 6, ал. 2, на чл. 17, ал. 1 и 3, на чл. 19, ал. 1 
и на чл. 51, ал. 1, предл. 1 от Конституцията на 
Република България, като е изложил мотиви 
за противоречието. 
Според чл. 4б, ал. 1 от Кодекса за социално 
осигуряване (КСО) „Осигурените в универсален 
пенсионен фонд лица имат право да изберат 
да променят осигуряването си от универсален 
пенсионен фонд във фонд „Пенсии“, съответно 
във фонд „Пенсии за лицата по чл. 69“, с уве­
личена осигурителна вноска в размера на оси­
гурителната вноска за универсален пенсионен 
фонд не по-късно от 5 години преди възрастта 
по чл. 68, ал. 1 и ако не им е отпусната пенсия 
за осигурителен стаж и възраст.“
Съгласно чл. 4в, ал. 1 КСО „Осигурените 
в професионален пенсионен фонд лица имат 
право еднократно да променят осигуряването 
си от професионален пенсионен фонд във фонд 
„Пенсии“ с увеличена осигурителна вноска в 
размера на осигурителните вноски по чл. 157, 
ал. 1, т. 2, ако не им е отпусната пенсия за оси­
гурителен стаж и възраст или професионална 
пенсия за ранно пенсиониране.“
Член 124а, ал. 1 КСО гласи: „Лицата по 
чл. 4б, ал. 1, които са избрали да променят 
осигуряването си от универсален пенсионен 
фонд във фонд „Пенсии“, съответно във фонд 
„Пенсии за лицата по чл. 69“, могат да изберат 
да възобновят осигуряването си в универсален 
пенсионен фонд не по-късно от 5 години преди 
възрастта по чл. 68, ал. 1 и ако не им е отпус­
ната пенсия за осигурителен стаж и възраст.“
Искането е допуснато за разглеждане по 
същество.
Постъпилите становища и правни мнения 
по основателността му са в три групи.
Според първата от тях, включваща Минис­
терския съвет, министъра на труда и социалната 
политика, министъра на финансите, Нацио­
налния осигурителен институт, Националната 
агенция за приходите, Комисията за финансов 
надзор, Конфедерацията на индустриалците 
и работодателите в България, Конфедераци­
ята на независимите синдикати в България, 
Конфедерацията на труда „Подкрепа“ и проф. 
Красимира Средкова, искането е неоснователно.
Според втората – на Българската асоциация 
на дружествата за допълнително пенсионно 
осигуряване, Асоциацията на индустриалния 
капитал в България и проф. Васил Мръчков, 
искането е изцяло основателно. 
В третата група е проф. Ганета Минкова, 
която намира искането за основателно само 
относно думите „не по-късно от 5 години преди 
възрастта по чл. 68, ал. 1 и ако не им е отпус­
ната пенсия за осигурителен стаж и възраст“ 
от чл. 4б, ал. 1 КСО, „ако не им е отпусната 
пенсия за осигурителен стаж и възраст или 
професионална пенсия за ранно пенсиониране“ 
от чл. 4в, ал. 1 КСО и „не по-късно от 5 години 
преди възрастта по чл. 68, ал. 1 и ако не им 
е отпусната пенсия за осигурителен стаж и 
възраст“ от чл. 124а, ал. 1 КСО.
Комисията за защита на конкуренцията и 
Съюзът на пенсионерите са представили стано­
вища, без да е изразено конкретно отношение по 
конституционосъобразността на разпоредбите.
За да се произнесе, Конституционният съд 
взе предвид следното:
По допустимостта на искането: 
Всяка от оспорените разпоредби се състои от: 
а) правило за поведение, и б) случаи, в които 
то не се прилага. Оспорено е според мотивите 
към искането само правилото за поведение, а 
не случаите на неговата неприложимост. 
Оспорването на разпоредбите е допуснато 
до разглеждане в цялост, тъй като при обявя­
ване на правилото за поведение за противо­
конституционно изключенията от него не биха